Ārlietu ministrija saistībā ar Eiropas dienu sagatavojusi elektronisku ceļvedi "Darba iespējas Eiropas Savienības institūcijās", lai iepazīstinātu Latvijas iedzīvotājus ar darba un karjeras iespējām Eiropas Savienības institūcijās, kā arī mudinātu interesentus pieteikties Eiropas Savienības institūciju izsludinātajos konkursos.
Informatīvais materiāls sniedz atbildes uz biežāk uzdotajiem jautājumiem, informē par pieteikšanās un atlases procedūrām un stāsta, kur iegūt papildu informāciju.
Materiāls sagatavots, izmantojot Eiropas Savienības tiesību aktus, Latvijas Republikas normatīvos aktus, citu Eiropas Savienības dalībvalstu, kā arī Ārlietu ministrijas darbinieku pieredzi.
Elektroniskais ceļvedis atrodams: Ārlietu ministrijas mājaslapā: http://www.mfa.gov.lv/lv/eu/darbs/celvedis